SHBA: Përpjekjet për uljen e defiçitit kanë ecur më shpejt nga ç’parashikohej
Presidenti Bush e përshëndeti njoftimin për buxhetin, duke thënë se poltikat e tij ekonomike po funksionojnë
Presidenti Bush thotë se përpjekjet për uljen e defiçitit po shkojnë mirë dhe me shpejt nga ç’parashikohej. Ai tha sot se shkurtimet e taksave kanë stimuluar ekonominë dhe se rritja ekonomike ka përmirësuar të ardhurat. Defiçiti është 127 miliardë dollarë më i ulët nga ç’pritej. Presidenti Bush i kërkoi gjithashtu Kongresit që ta lërë mënjanë politikën dhe të kufizojë shpenzimet për programet për pensionet dhe kujdesin shëndetësor për të moshuarit. Korrespondentja e Zërit të Amerikës Paula Wolfson njofton se Presidenti e përshëndeti njoftimin për buxhetin, duke thënë se poltikat e tij ekonomike po funksionojnë: Specialistët e buxhetit në administratë thonë se defiçiti i buxhetit do të jetë rreth 30 për qind më i ulët sesa ç’parashikohej para gjashtë muajve. Presidenti Bush thotë se ky është lajm i mirë: Presidenti ftoi aleatët në Kongres dhe përkrahës të tjerë të Shtëpisë së Bardhë për një bisedë për ekonominë. Ai tha se defiçiti është ulur sepse politikat e tij për uljen e taksave kanë stimuluar rritjen ekonomike. Presidenti Bush i bëri thirrje Kongresit të vazhdojë rrugën drejt përparimit ekonomik, duke i mbajtur nën kontroll shpenzimet në fusha jo të lidhura me sigurinë kombëtare. Ai tha se plotësimi i kërkesave dhe nevojave të shërbimeve të armatosura mbetet një përparësi.